नया साल मनाने वैष्णोदेवी-गोवा जा रहे लोग
हनुमंितया में 20 हजार पर्यटकों के आने की उम्मीद
2015 की विदाई और नए साल के स्वागत के लिए शहर के एक हजार से ज्यादा परिवार पर्यटन स्थलों पर पहुंच रहे हैं। इनमें वैष्णोदेवी जाने वालों की संख्या सबसे ज्यादा है। दूसरे नंबर पर शहरवासियों की पसंद गोवा है। इसके अलावा मुंबई, पचमढ़ी और शिर्डी यात्रा भी की जा रही है।
लोगों ने अपनी पसंद की जगह की बुकिंग दो से तीन महीने पहले ही करा ली थी। अब वे यात्रा के लिए रवाना हो गए। कोई दो दिन के लिए गया है तो किसी परिवार ने एक सप्ताह घूमने-फिरने का प्लान बनाया है। धार्मिक यात्रा के साथ ही मौज-मस्ती के लिए शहर के पांच सौ परिवार वैष्णोदेवी दर्शन के लिए गए। शहर के लोगों की दूसरी पसंद गोवा और तीसरे नंबर पर मुंबई है। रेल रिजर्वेशन करने वाले अशोक अग्रवाल ने बताया लोगों ने दो से तीन महीने पहले ही पिकनिक स्पॉट की बुकिंग करा ली। लोगों को पचमढ़ी की वादियां भी लुभा रही है। दो महीने पहले से शहर के 50 परिवारों ने बुकिंग करा रखी है। इसके अलावा जबलपुर के भेड़ाघाट, भोपाल, उज्जैन, शिर्डी, त्रयंबकेश्वर भी लोग परिवार के साथ जा रहे हैं।
(स्त्रोत : रेलवे आरक्षण एवं टैक्सी बुकिंग पर आधारित)
कहां, कितने परिवार गए
वैष्णोदेवी 500
गोवा 300
पचमढ़ी 40
मुंबई 200
अन्य 200
थर्टी फ़र्स्ट, एक और दो जनवरी को जिले के पर्यटन स्थलों पर लोगों की भीड़ रहेगी। अगले दो-तीन दिन में हनुमंतिया पर 20 हजार पर्यटकों के पहुंचने की उम्मीद है। इधर, ओंकारेश्वर में डेढ़ लाख पर्यटक आएंगे। हनुमंतिया में नए साल के लिए इंदौर के लोगों का आना शुरू है।। ओंकारेश्वर में साल के पहले दिन का स्वागत करने दिल्ली, कश्मीर, उत्तर प्रदेश, बिहार से तीर्थयात्री आ रहे हैं।
सैर-सपाटा
hin_Deva awa_Deva hin_Deva hin_Deva hin_Deva hin_Deva san_Deva awa_Deva mag_Deva mar_Deva mag_Deva awa_Deva bho_Deva